The Pinkprint

The Pinkprint (בעברית: טביעת אצבע ורודה) הוא אלבום האולפן השלישי של הזמרת הטרינידדית ניקי מינאז'. האלבום יצא לאור ב-15 בדצמבר 2014 דרך חברות התקליטים יאנג מאני, קאש מאני רקורדס וריפבליק רקורדס. בעוד באלבומה הקודם של מינאז', Pink Friday: Roman Reloaded, בלטו שירי פופ ודאנס, באלבום זה יש דגש על מוזיקת היפ הופ. ב-21 במאי 2014 יצא לאור הסינגל הראשון מהאלבום, "Pills n Potions". האלבום הגיע למקום השני במצעד הבילבורד 200 ואף זכה למעמד פלטינום 2x בארצות הברית, לפי נתוני איגוד תעשיית ההקלטות האמריקאי (RIAA). האלבום אף היה מועמד לפרס אלבום הראפ הטוב ביותר בטקס פרסי גראמי ה-58. בשבוע הראשון לצאתו נכנס האלבום למקום השני במצעד הבילבורד 200, תוך שמכר 244,000 עותקים (198,000 מכירות טהורות). האלבום שהה במשך שלושה שבועות רצופים במקום השני במצעד ובכך הפך לאלבום הראפ היחידי של אישה לעשות זאת. לאחר שנה וחודשיים מצאתו קיבל האלבום את התואר פלטינה כפולה מאיגוד תעשיית ההקלטות האמריקאי (RIAA). השיר זכה בפרס אלבום הראפ הטוב ביותר בטקס פרסי המוזיקה האמריקאי. זו זכייה שלישית של מינאז' בקטגוריה זו, והיא גם האמנית עם הכי הרבה זכיות בקטגוריה. בשנת 2019, מגזין הרולינג סטון ערך את רשימת "100 האלבומים הטובים ביותר של העשור השני" ודירג את האלבום במקום ה-49. האלבום הוזכר לראשונה בשנת 2013, כאשר הודיעה מינאז' שבאלבום האולפן הבא שלה היא תתרכז בראפ, ושהיא מתכוונת להתחיל לכתוב שירים לאלבום זה במהלך השנה. שמו של האלבום הוכרז באופן רשמי בקליפ לשיר "Lookin Ass", שיצא לאור ב-12 בפברואר 2014. שם האלבום הוא מחווה לאלבומו של ג'יי זי "The Blueprint". מינאז' ציינה כי "כולם יודעים כמה אני אובססיבית עם ג'יי זי. הוא תמיד היה הראפר המועדף עליי". מינאז' קידמה את האלבום באמצעות שני שירים שפרסמה, "Chi-Raq" ו-"Yasss Bish", אך לא הודיעה אם הם אכן יופיעו באלבום. בשיר "Yasss Bish" שיצא לאור ב-2 במאי 2014, בו משתתף הראפר סולג'ה בוי, הודיעה מינאז' על הוצאת הסינגל הראשון מהאלבום, Pills n Potions, שיצא לאור כשבועיים לאחר מכן. "Pills n Potions" - הוכרז כסינגל הראשון מהאלבום ב-18 במאי 2014, בטקס פרסי המוזיקה של מגזין הבילבורד לשנת 2014, ויצא לאור שלושה ימים לאחר מכן, ב-21 במאי. השיר הגיע למקום ה-24 במצעד הסינגלים של ארצות הברית, בילבורד הוט 100, שם גם הגיע למקום השני במצעד שירי הראפ. באוסטרליה הגיע הסינגל למעמד זהב. "Anaconda" - הוכרז כסינגל השני מהאלבום ב-24 ביולי 2014 בעמוד האינסטגרם של מינאז', לאחר שרמזה על הוצאתו מספר פעמים באותו השבוע. השיר היה צפוי לצאת לאור ב-28 ביולי, אך הוצאתו נדחתה ל-4 באוגוסט. ב-1 באוגוסט, שלושה ימים לפני הוצאתו, דלף השיר לאינטרנט באיכות נמוכה, ומספר שעות לאחר מכן באיכות גבוהה. הקליפ לשיר שבר את שיא הצפיות לקליפ ב-24 שעות ביוטיוב (19.6 מיליון צפיות). השיר זכה להצלחה רבה והגיע למקום השני במצעד הבילבורד הוט 100. השיר היה מועמד לפרס הגראמי לשיר הראפ הטוב ביותר. "Only" - יצא לאור ב-28 באוקטובר 2014 כסינגל השלישי מהאלבום. בשיר משתתפים הראפרים דרייק וליל ויין והזמר כריס בראון. השיר זכה להצלחה רבה והגיע למקום ה-12 במצעד הבילבורד הוט 100. "Bed of Lies" - יצא לאור ב-16 בנובמבר 2014 כסינגל הרביעי מהאלבום. בשיר משתתפת הזמרת סקיילר גריי. השיר בוצע לראשונה בטקס ה-EMA 2014 בו גם הנחתה מינאז'. "Truffle Butter" - יצא לאור ב-23 בינואר 2015, כסינגל החמישי מהאלבום. בשיר משתתפים הראפרים דרייק וליל ויין. השיר הגיע למקום ה-14 במצעד הבילבורד הוט 100. "The Night Is Still Young" - יצא לאור ב-12 באפריל 2015 כסינגל השישי מהאלבום. השיר הגיע למקום ה-31 במצעד הבילבורד הוט 100. "Trini Dem Girls" - יצא לאור ב-1 בספטמבר 2015 כסינגל השביעי מהאלבום. השיר הגיע למקום ה-26 במצעד השירים הקצביים של הבילבורד. אתר האינטרנט הרשמי של The Pinkprint (באנגלית) מידע על האלבום The Pinkprint באתר MusicBrainz מידע על האלבום The Pinkprint באתר AllMusic האלבום The Pinkprint באתר Discogs האלבום The Pinkprint באתר ספוטיפיי דור בביוף, כתם ורוד: ניקי מינאז' ממשיכה להתדרדר, באתר nrg‏, 18 בדצמבר 2014 Nicki Minaj Reveals New Single Title at 2014 Billboard Music Awards Jon Dolan,Brittany Spanos,Simon Vozick-Levinson,Rob Sheffield,Charles Holmes,Christian Hoard,Joseph Hudak,Elias Leight,Suzy Exposito,Will Hermes,Angie Martoccio,David Browne,Hank Shteamer,Jon Freeman,Claire Shaffer,Brenna Ehrlich,Jonathan Bernstein,Jon Blistein,Nick Catucci,Brendan Klinkenberg,Danny Schwartz,Kory Grow, Jon Dolan, Brittany Spanos, Simon Vozick-Levinson, Rob Sheffield, The 100 Best Albums of the 2010s, Rolling Stone, ‏2019-12-03 (באנגלית אמריקאית) Nicki Minaj prepares 'next level' new album for 2014 release Nicki Minaj Is ‘Obsessed’ With Jay Z, That’s Why She Named Her Album Pink Print ניקי מינאז', 7/28 #ANACONDA on iTunes, פורסם בדף האינסטגרם של מינאז' ב-24 ביולי 2014 Nicki Minaj's 'Anaconda' Leaks, Features Sir Mix-a-Lot and Lots of Cheek, פורסם באתר Spin ב-1 באוגוסט 2014 Nicki Minaj, Billboard May 2024 Albums Accreds.PDF, Dropbox